హైదరాబాద్ (ఆంధ్రజ్యోతి బిజినెస్) : రెండు నెలలు దాటినా సిమెంట్ కంపెనీలు ఇంకా నోట్ల రద్దు దెబ్బ నుంచి కోలుకోలేదు. నోట్ల సరఫరా కొద్దిగా పుంజుకున్నా సిమెంట్ అమ్మకాలు ఇంకా నత్తనడక నడుస్తున్నాయి. దీంతో సంక్రాంతి తర్వాత కంపెనీలు బస్తా (50 కిలోలు) ధర రూ.30 వరకు తగ్గించాయి. ప్రస్తుతం ఆంధ్రప్రదేశ్, తెలంగాణ మార్కెట్లలో సిమెంట్ బ్రాండ్ను బట్టి బస్తా రూ.280 నుంచి రూ.330 మధ్య పలుకుతోంది. తమిళనాడు, కర్ణాటకలతో పోల్చినా ఇది చాలా తక్కువ. ప్రస్తు తం చెన్నైలో బ్రాండ్ను బట్టి బస్తా సిమెంట్ రూ.380 నుంచి రూ.410, బెంగళూరులో రూ.340 నుంచి రూ.400 పలుకుతోంది. గతంలో ఒక్క కేరళలో తప్ప మిగతా దక్షిణాది రాష్ట్రాల్లో సిమెంట్ ధర ఎపి, తెలంగాణ కంటే తక్కువ ఉండేది. ఇపుడు ఆ పరిస్థితి తిరగబడింది. ప్రస్తుతం పొరుగు రాష్ట్రాల్లో ఒక్క ఒడిసాలోనే తెలుగు రాష్ట్రాలతో పోలిస్తే సిమెంట్ ధర బస్తాకు రూ.30 తక్కువగా ఉంది. ‘సాధారణంగా సిమెంట్ కంపెనీలకు నాలుగో త్రైమాసికం అత్యంత కీలకం. ఈ కాలంలో అమ్మకాలు పెంచుకునేందుకు కంపెనీలు పెద్ద ఎత్తున ఉత్పత్తి చేసి, సరుకును మార్కెట్లో విడుదల చేస్తుంటాయి. ప్రస్తుత పరిస్థితులు చూస్తుంటే ధరలు ఈ స్థాయిలో కూడా నిలబడే అవకాశం కనిపించడం లేదు’ అని ఒక కంపెనీ ఉన్నతాధికారి చెప్పారు.
hyderabad (aandhrajyoti bijines) : rendu nelalu datina siment companylu inka notla raddu debba nunchi kolukoledu. notla sarafara koddigaa punjukunna siment ammakaalu inka nattanadaka nadustunnaayi. deentho sankraanti tarvaata companylu basta (50 kilolu) dhara roo.30 varaku tagginchaayi. prastutam andhrapradesh, telamgaana marketlalo siment brandnu batti basta roo.280 nunchi roo.330 madhya palukutondi. tamilanadu, karnaatakalato polchina idhi chala takkuva. prastu tam chennailo brandnu batti basta siment roo.380 nunchi roo.410, bengalurulo roo.340 nunchi roo.400 palukutondi. gatamlo okka keralalo tappa migata dakshinaadi rashtrallo siment dhara epi, telamgaana kante takkuva undedi. ipudu aa paristhiti tiragabadindi. prastutam porugu rashtrallo okka odisalone telugu raashtraalatho poliste siment dhara bastaaku roo.30 takkuvagaa undi. ‘saadhaaranamgaa siment companylaku naalugo traimaasikam atyanta keelakam. ee kaalamlo ammakaalu penchukunenduku companylu pedda ettuna utpatti chesi, sarukunu marketlo vidudala chestuntaayi. prastuta paristhitulu chustunte dharalu ee sthaayilo kuudaa nilabade avakaasam kanipinchadam ledu’ ani oka company unnataadhikaari cheppaaru.